Norsk stortalent fikk sin etterlengtede Bundesliga-debut

U21-landslagsspiller Birk Risa (19) fikk sine første minutter for FC Köln søndag ettermiddag.

Publisert: Publisert: 10. desember 2017

Her feirer Birk Risa sammen med Morten Thorsby under en U21-landskamp tidligere i år. Foto: Pedersen, Terje / NTB scanpix

Denne artikkelen er over to år gammel

19-åringen fra Tjora i Sola kommune kom inn i det 72. minutt hjemme mot Freiburg. Da ledet Köln 3-2.

Men to sene mål av Nils Petersen gjorde at Freiburg snudde og vant kampen 4-3 etter en ellevill avslutning.

Det var Solabladet som først omtalte saken.

Det satte nok en liten demper på Risas store dag. Men stortalentet fikk endelig debuten etter å ha vært en del av Köln-systemet i flere år.

Risa, som fyller 20 år i februar, har vært et fast innslag på Norges alderbestemte landslag og er nå oppe i 39 kamper for Norge, inkludert seks kamper for Leif Gunnar Smeruds U21-landslag.

Köln ligger desidert sist på tabellen med tre fattige poeng etter 15 kamper.

Ståle Solbakken trente laget fra mai 2011 til april 2012.